རྒྱལ་ཡོངས་དམངས་ཆེན་སྐབས་བཅུ་གསུམ་པའི་གྲོས་ཚོགས་ཐེངས་དང་པོའི་གྲོས་ཚོགས་ཀྱི་མཇུག་བསྡུས་མཛད་སྒོའི་སྟེང་།ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི།རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་དོན་ཨུ་ཡོན་ལྷན་ཁང་གི་ཧྲུའུ་ཅི་ཞི་ཅིན་ཕེན་གྱིས།ཀྲུང་ཧྭ་མི་རིགས་ཀྱི་རླབས་ཆེ་བའི་མི་རིགས་སྙིང་སྟོབས་འགྲེལ་བཤད་ཟབ་མོ་གནང་སྟེ།ཁྱོན་ཡོངས་ནས་དུས་རབས་གསར་པའི་རྒྱད་སྐྱོད་ཀྱི་ལམ་བུ་གསར་པའི་སྲིད་དོན་གལ་ཆེན་པོའི་བྱེད་ཕྱོགས་བཀོད་སྒྲིག་མཛད་ཅིང་།མི་དམངས་ལ་བཅངས་པའི་ཡིད་སྨོན་ཆེན་པོ་དང་།རྒྱལ་ཁབ་ལ་བཅངས་པའི་ཡིད་ཆེས་བརྟན་པོ།མ་འོངས་པ་ལ་བཅངས་པའི་འཆར་འགོད་ཟབ་མོ་བཅས་ཀྱིས་མི་དམངས་དུང་ཕྱུར་ལྷག་གིས་ཐུན་མོང་གིས་འབད་བརྩོན་བྱེད་པ་དང་ཐུན་མོང་གིས་ཕུགས་འདུན་མངོན་འགྱུར་བྱེད་པར་སྤོབས་པ་ཆེན་པོའི་ངར་ཤུགས་ཡོད་དགོས་པའི་འབོད་སྐུལ་བཏང་ནས།མི་དམངས་ཀྱི་སྲིད་ཏང་དང་མི་དམངས་ཀྱི་གཙོ་འཛིན་ཞིག་གི་ནམ་ཡང་འགྱུར་བ་མེད་པའི་ལྷད་མེད་སེམས་དཀར་མཚོན་པར་བྱས་ཏེ།མི་དམངས་ཚོགས་ཁང་ཆེན་མོའི་ཚོགས་རའི་ནང་ཡང་ནས་ཡང་དུ་སྤྲོ་སེམས་འཁོལ་བའི་ཐལ་མོའི་རྡེབ་སྒྲ་ལྷང་ཞིང་།སྤྱི་ལེ་གྲུ་བཞི་མ་ཁྲིལྷག་གི་འཛིན་མའི་ཁྱོན་དུ་ཡང་བསྐྱར་མཐུན་སྒྲིལ་འབད་བརྩོན་གྱི་བརྗིད་རྔམ་ལྡན་པའི་སྟོབས་ཤུགས་གོང་བུར་སྒྲིལ།